उत्तराखंड के सीएम त्रिवेंद्र सिंह रावत के जनता मिलन समारोह में जमकर हंगामा हुआ. 25 साल से दुर्गम इलाके में नौकरी कर बच्चों को पढ़ा रही महिला ने सीएम से ट्रांसफर की मांग की. इसके बाद यहां कुछ ऐसा हुआ कि बवाल हो गया. फरियाद नहीं सुने जाने पर महिला ने शोर मचाया. इस पर सीएम त्रिवेंद्र सिंह रावत भड़क गए. उन्होंने महिला से बार-बार कहा कि ‘सस्पेंड कर दूंगा बता दिया मैंने तुमको. सस्पेंड हो जाओगी. इसको सस्पेंड कर दीजिए. सस्पेंड कर दो. ले जाओ इसे बाहर. ले जाओ इसको. इसको कस्टडी में ले जाओ.’ इसके बाद भड़की महिला ने सीएम को अपशब्द कहे. और बुरा भला कहती रही जब तक पुलिस उसे बाहर नहीं ले गई. महिला को पुलिस ने हिरासत में लिया है.